**Tlačová správa**

**VGP realizuje VÝSTAVBU HALY C VO VGP PARKU BRATISLAVA. PRVÝM NÁJOMCOM BUDE TOPTRANS**

* **VGP rozširuje VGP Park Bratislava o už v poradí šiestu halu.**
* **Harmonogram výstavby počíta s dokončením 1. fázy tohto roku v máji a 2. fázy v závere roka.**
* **Prvým potvrdeným nájomcom je logistická spoločnosť TOPTRANS.**

**6. marca, Bratislava:** VGP, celoeurópsky vlastník, manažér a developer semi-industriálnych a logistických nehnuteľností, realizuje výstavbu haly "C" vo VGP Parku Bratislava. Nový objekt s celkovou prenajímateľnou plochou 47 000 m² bude vykonaný v dvoch fázach. Prvá časť, hala C1 o veľkosti 24 853 m², bude dokončená tento rok v máji. Prvým potvrdeným nájomcom je spoločnosť TOPTRANS, ktorá tu bude využívať moderné skladové priestory s plochou 3 418 m² doplnené o 356 m² kancelárskeho zázemia. Rokovania s ďalšími potenciálnymi nájomcami práve prebiehajú.

Spoločnosť TOPTRANS si za viac ako tridsať rokov existencie vybudovala pozíciu kľúčového hráča v oblasti expresnej prepravy a logistiky. Od svojho založenia v roku 1993 neustále rozširuje svoje pôsobenie v Českej republike a na Slovensku. V súčasnosti disponuje rozsiahlou sieťou 32 dep, z ktorých 25 sa nachádza v Českej republike a 7 na Slovensku. Firma vyniká predovšetkým rýchlosťou a spoľahlivosťou svojich služieb. Vďaka modernému vozovému parku a prepracovanému systému prepravy dokáže doručiť zásielky v Českej republike a na Slovensku do 24 hodín. Okrem expresnej prepravy ponúka aj komplexné logistické riešenia vrátane skladovania, distribúcie a balenia tovaru.

*„V nových priestoroch, ktoré pre nás pripravujú kolegovia z VGP chceme našim klientom ponúknuť ešte komfortnejšie prostredie na prepravu ich zásielok a postarať sa o ďalší posun v kvalite našich logistických služieb,“* uvádza **Daniela Koryntová, prevádzková riaditeľka TOPTRANS EU**.

VGP Park Bratislava sa postupne stáva jedným z najväčších areálov spoločnosti VGP v Európe. Na rozsiahlom pozemku o veľkosti 925 000 m² má dohromady vyrásť jedenásť moderných hál s celkovou prenajímateľnou plochou 406 000 m². Už dnes je park domovom mnohých prestížnych spoločností, medzi ktoré patrí Continental, Coca-Cola, DIRKS, Geis SK alebo Packeta Slovakia. Nová hala "C" iba posilní pozíciu tohto významného priemyselného a logistického areálu, ktorý svojím rozsahom predstavuje jeden z kľúčových projektov v portfóliu VGP.

VGP Park Bratislava sa nachádza v perspektívnej lokalite Triblavina pri obci Bernolákovo. Jeho najväčšou prednosťou je strategické umiestnenie priamo pri diaľnici D1, spájajúcej Bratislavu s Trnavou, ktoré nájomcom poskytuje hneď niekoľko výhod: od vynikajúcej dopravnej dostupnosti až po dostupnú pracovnú silu. Vzhľadom na priame napojenie na diaľničnú sieť je park výborne prepojený nielen s Bratislavou, ale aj s dôležitými európskymi mestami ako sú Viedeň či Győr. VGP navyše umožňuje realizáciu jednotlivých hál na mieru podľa špecifických požiadaviek klientov.

**Technické parametre VGP Parku Bratislava I a II:**

● Plocha: 925 000 m2

● Prenajímateľná plocha: 406 000 m2

● Minimálna veľkosť jednotky: 4 000 m2

● Počet hál: 11

● Certifikácia haly C: BREEAM Excellent

**O spoločnosti VGP**

VGP je celoeurópsky vlastník, manažér a developer špičkových logistických a semi-industriálnych nehnuteľností a poskytovateľ riešení obnoviteľných zdrojov energie. Prevádzkuje plne integrovaný podnikateľský model s kapacitou a dlhodobou expertízou naprieč dodávateľským reťazcom. Spoločnosť bola založená v roku 1998 ako belgický rodinný developer nehnuteľností v Českej republike. Dnes, s cca 378 zamestnancami, VGP prevádzkuje aktíva v 18 európskych krajinách, a to ako priamo, tak prostredníctvom niekoľkých 50:50 spoločných podnikov. K decembri 2024 predstavovala hrubá hodnota aktív spoločnosti VGP, vrátane 100% spoločných podnikov, sumu 7,8 miliardy EUR a čistá hodnota aktív (EPRA NTA) spoločnosti predstavovala 2,4 miliardy EUR. Spoločnosť VGP je kótovaná na burze Euronext Brussels (ISIN: BE0003878957).

Ďalšie informácie nájdete na: <http://www.vgpparks.eu>.

**Kontaktní údaje pro média:**

|  |  |
| --- | --- |
| Tereza Štosová Crest Communications, a.s.  | Tel: +420 778 495 239 e-mail: tereza.stosova@crestcom.sk |
| Beáta ČačanáVGP – Industriálne stavby, s.r.o. | Tel: +421 918 770 655e-mail: beata.cacana@vgpparks.eu |